b'\n_START_ARTICLE_\nTapio Nieminen\n_START_SECTION_\nUra\n_START_PARAGRAPH_\nNiemisen kasvattajaseura on Forssan Koripojat, jonka edustusjoukkueessa h\xc3\xa4n debytoi kaudella 1987\xe2\x80\x931988. Tilastollisesti h\xc3\xa4nen paras kautensa p\xc3\xa4\xc3\xa4sarjassa oli kausi 1993\xe2\x80\x931994, jolloin h\xc3\xa4n teki keskim\xc3\xa4\xc3\xa4rin 14,7 pistett\xc3\xa4 ja otti 9,2 levypalloa ottelua kohden. Samana kautena Forssa voitti SM-hopeaa._NEWLINE_Nieminen edusti Forssaa vuoteen 1996 asti, jolloin h\xc3\xa4n siirtyi yhdeksi kaudeksi Korihaiden joukkueeseen. Kaudeksi 1997\xe2\x80\x931998 h\xc3\xa4n palasi Forssaan, mutta edusti uransa kaksi viimeist\xc3\xa4 p\xc3\xa4\xc3\xa4sarjakautta Korihaita. Nieminen lopetti p\xc3\xa4\xc3\xa4sarjauransa vuonna 2000, mutta pelasi I-divisioonaa Turun NMKY:n joukkueessa kaudella 2004\xe2\x80\x932005.'